text: Банка ДСК завоюва отличието QUDAL – QUality meDAL Bulgaria за „Финансовата институция с най-високо ниво на качество на услугите по предоставяне на заеми за компании и бизнес потребители на българския пазар“. Отличието е присъдено при последното проучване за качество QUDAL – QUality medal Business 2016/2017, проведено в България в периода юли-август 2016 г. от международната органазиация ICERTIAS. Проучването измерва клиентския опит, мнение и впечатления за бизнесите и компаниите, които предлагат най-високо качество на услугите.
  В допитването, извършено сред представители на бизнеса и водещите компании в страната, Банка ДСК е посочена от най-голям брой респонденти като банката, която предлага най-високо ниво на качество за бизнес потребителите на българския пазар. Отличието отразява както клиентското доверие в институцията, така и завоюваните от Банка ДСК през последните няколко години позиции като надежден партньор на бизнеса в България.